送劉貢父舍人二首  其一
作者：秦觀
朝代：宋

paragraphs: 虎去藜藿採，珠在其川媚。
君子一詘信，實繫天下事。
念昔元豐間，公初謫南裔。
託詞吊湘水，聞者爲心醉。
踰年憸臣逐，國老起相繼。
除公守襄陽，士始有生意。
茲焉歸法從，乃是朝廷計。
在公何足云，事業本餘棄。
掖垣美花木，入直春正麗。
同僚看家風，立馬揮九制。